Նախագծի իրականացման նախադրյալներից են` Հարավ-Կովկասյան հանրապետություններում վերջին տարիներին նկատվող տնտեսական զարգացման առաջընթացը, նախնական և միջին մասնագիտական կրթությամբ մասնագետների պահանջարկի աճի միտումները, ոլորտի ղեկավարների և մասնագետների վերապատրաստման անհրաժեշտությունը, պատրաստված մասնագետների մրցունակության ապահովումն աշխատանքի ներքին և արտաքին շուկաներում: Նախագծի հայեցակարգի մշակման ընթացքում հաշվի են առնվել «ՀՀ կրթության զարգացման 2011-2015թթ. պետական ծրագրի» մասնագիտական կրթության բաժնում նախատեսված հետևյալ միջոցառումները. ինտեգրում միասնական եվրոպական կրթական տարածքին, մասնագիտական կողմնորոշման համակարգի ստեղծում, մասնագետների պահանջարկի ձևավորման համակարգի ներդնում և այլն: